*Projekts*

LATVIJAS REPUBLIKAS MINISTRU KABINETS

2021. gada \_\_\_.\_\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2008. gada 25. novembra noteikumos Nr. 972 „Ceļu drošības audita noteikumi”**

*Izdoti saskaņā ar Ceļu satiksmes likuma 6. panta otro daļu*

Izdarīt Ministru kabineta 2008. gada 25. novembra noteikumos Nr. 972 “Ceļu drošības audita noteikumi” (Latvijas Vēstnesis, 2008, 187. nr.; 2011, 13. nr.; 2015, 80. nr.) šādus grozījumus:

1. Aizstāt 2.punktā vārdu “lietotāju” ar vārdiem “satiksmes dalībnieku".
2. Aizstāt noteikumu tekstā vārdus "ceļa lietotājs" (attiecīgā locījumā un skaitlī) ar vārdiem "ceļu satiksmes dalībnieks" (attiecīgā locījumā un skaitlī).
3. Papildināt noteikumus ar 7.2.4. apakšpunktu šādā redakcijā:

“7.2.4. tiek paredzēts ceļš tikai mazaizsargāto ceļu satiksmes dalībnieku (gājēju, velosipēdu, elektoskrejriteņu, divriteņu mehānisko transportlīdzekļu vadītāju) satiksmei;”.

1. Aizstāt 9.2. apakšpunktā skaitļus un vārdus: “1., 2., 3. un 4. audita stadija” ar skaitļiem un vārdiem “1., 2., 3., 4. un 5. audita stadija”.
2. Papildināt noteikumus ar 9.7. apakšpunktu šādā redakcijā:

“9.7. ceļiem, kas atrodas ārpus apdzīvotas vietas, kas neapkalpo īpašumus, kas ar tiem robežojas, un kas izbūvēti, izmantojot Eiropas Savienības finansējumu, izņemot ceļus, kas nav paredzēti mehāniskajiem transportlīdzekļiem, kā arī komersantu un māju ceļus – 1., 2., 3., 4. un 5. audita stadija.”

1. Izteikt 18.6. apakšpunktu šādā redakcijā:

“18.6. vai, ņemot vērā sagaidāmo satiksmes intensitāti, nogriešanās manevrus un mazaizsargāto ceļu satiksmes dalībnieku skaitu, paredzētie krustojumi garantēs mazaizsargāto ceļu satiksmes dalībnieku drošību;”.

1. Aizstāt 18.12. apakšpunktā vārdus "mazaizsargāto ceļa lietotāju" ar vārdiem "mazaizsargāto ceļu satiksmes dalībnieku".
2. Papildināt noteikumus ar 18.15., 18.16. un 18.17. apakšpunktu šādā redakcijā:

“18.15. vai projektā un ar projektu skartajā teritorijā tiks paredzēta mazaizsargātajiem ceļu satiksmes dalībniekiem nepieciešamā infrastruktūra (nodrošinājums);

18.16. gājēju un velosipēdu ceļa šķērsojumu biežums (blīvums) un izvietojums;

18.17. vai mazaizsargātajiem ceļu satiksmes dalībniekiem ir paredzēta no ātri braucošiem mehāniskajiem transportlīdzekļiem atdalīta infrastruktūra vai alternatīvi maršruti uz zemākas nozīmes ceļiem.”

1. Papildināt noteikumus ar 20.14. apakšpunktu šādā redakcijā:

“20.14. vai ir paredzēta infrastruktūra (nepieciešamais nodrošinājums) mazaizsargātajiem ceļu satiksmes dalībniekiem.”

1. Izteikt informatīvo atsauci uz Eiropas Savienības direktīvām šādā redakcijā:

“**Informatīva atsauce uz Eiropas Savienības direktīv****ām**

 Noteikumos iekļautas tiesību normas, kas izriet no:

1) Eiropas Parlamenta un Padomes 2008.gada 19.novembra Direktīvas [2008/96/EK](http://eur-lex.europa.eu/eli/dir/2008/96/oj/?locale=LV) par ceļu infrastruktūras drošības pārvaldību;

2) Eiropas Parlamenta un Padomes 2019.gada 23.oktobra Direktīvas (ES) [2019/1936](https://eur-lex.europa.eu/legal-content/LV/TXT/?uri=celex%3A32019L1936) par ceļu infrastruktūras drošības pārvaldību.”

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova